भीषण गर्मी से मुरझाईल लोग के चेहरा बारिश भईला से अब खिले लागल बा। मानसून उत्तर भारत के ज्यादातर राज्य में दस्तक दे चुकल बा।गुरुवार के ई दिल्ली-एनसीआर, हरियाणा आ पश्चिमी उत्तर प्रदेश के बाकी हिस्सन में भी पहुंच जाई। दिल्ली समेत कतनन राज्य में बुधवार के भी बारिश भईल जवना से तापमान में काफी गिरावट दर्ज कईल गईल।
दिल्ली में बारिश
राजधानी दिल्ली के फिजा बुधवार के बदल गईल। सबेरे भईल बारिश के बाद दिनभर बादल छावले रहे लेकिन रात में फेर घना बादल रिमझिम फुहारन से राजधानी आ आसपास के क्षेत्रन के तर-बतर कर दिहल। राहत के ई दौर अब अगिला कतना दिन तकले लगातार जारी रहि।
उप्र में कहीं मूसलाधार त कहीं बूंदाबांदी
उप्र के लोग के गर्मी से राहत मिलल शुरू हो गईल बा। प्रदेश के बहुत क्षेत्रन में बुधवार के मूसलाधार बारिश त कहीं प बूंदाबांदी भईल, जवना से चिपचिपी गर्मी से थोड़ा सा राहत मिलल। उहवें बिजली के चपेट में आवे से पांच लोग गो के मौत हो गई जबकि कतना लोग झुलस गईल। राजधानी लखनऊ में मौसम अब नर्म हो चलल बा।
हरियाणा में तेज बारिश होखे के बा अलर्ट
हरियाणा में गुरुवार के आधा दर्जन जिला में झमाझम बारिश के साथे मानसून दस्तक दे सकत बा। मौसम विभाग एक जुलाई तकले लगातार भारी बारिश के चेतावनी दीहले बा, जेकरा बाद राज्य सरकार मय मंडल आयुक्तन आ जिला उपायुक्तन के अलर्ट जारी कर दिहले बा। बुधवार के कतना स्थान प बारिश भईल बा।
पंजाब में भी 48 घंटा में भारी बारिश के आसार बा
पंजाब में बुधवार के प्री मानसून दस्तक दे दीहले बा। बहुते जिला में दिनभर रुक-रुक के हल्का बारिश होत रहल। बारिश से तापमान में सात से नौ डिग्री सेल्सियस तक गिरावट दर्ज कईल गईल। मौसम विभाग के अनुसार,गुरुवार के भी बादल छावल रहे आ बारिश के संभावना बा।
मप्र बारिश के दौर शुरू
अरब सागर के बाद अचानक बंगाल के खाड़ी से मिलल जबरदस्त ऊर्जा के चलते बुधवार के पूरा प्रदेश में मानसून छा गईल। एकरा साथे ही प्रदेश के कतनन जिला में झमाझम बारिश के दौर भी शुरू हो गईल बा। दक्षिण-पश्चिम मानसून 24 जून के ही ईहां दस्तक दे दीहले रहे।
उत्तराखंड के पहाड़ी क्षेत्र में बारिश से नुकसान
उत्तराखंड में करवट बदलते मौसम से मैदानी क्षेत्र राहत महसूस कईल, लेकिन पहाड़ी इलाका में बारिश से नुकसान के सिलसिला जारी बा। पिथौरागढ़ में बारिश से एगो मकान ध्वस्त हो गईल, हालांकि एमे रहे वाला लोग सुरक्षित बा। मौसम विभाग के अनुसार गुरुवार के उत्तराखंड के पर्वतीय क्षेत्रन में भारी बारिश के आशंका बा, विशेषकर कुमाऊं में मौसम अग्निपरीक्षा ले सकत बा।
जम्मू-कश्मीर में भी बादलन के घेरा
जम्मू-कश्मीर में मानसून के जल्द पहुंचे के संभावना के बीच अगिला चौबीस घंटा के दौरान कई स्थानन प तेज बारिश होखे के संभावना बा। बुधवार के दिन के आगाज आंशिक बादल के साथे भईल। दुपहरिया के धूप रहल, लेकिन तेज ना रहे। शाम के फेर आसमान में बादलन के घेरा घना होत चल गईल। ऊंचाई वाला कुछ स्थान प हल्का बारिश भी भईल।
दक्षिण बंगाल में बारिश के बाद निकली धूप
दक्षिण बंगाल के बहुत जिला में दु दिन तक भीषण बारिश भईला के बाद बुधवार के धूप निकलल। हालांकि, ए दौरान भी कुछ इलाका में हल्का बारिश भईल। मौसम विभाग के पूर्वानुमान बा कि गुरुवार से फेर दक्षिण बंगाल के बहुते जिलन में भारी बारिश हो सकत बा। हालांकि, उत्तर बंगाल में बारिश जारी बा।
bho_Deva awa_Deva bho_Deva kas_Deva bho_Deva bho_Deva bho_Deva bho_Deva bho_Deva awa_Deva bho_Deva bho_Deva bho_Deva hin_Deva bho_Deva hin_Deva bho_Deva